b'\n_START_ARTICLE_\nOikeutusteoria\n_START_PARAGRAPH_\nOikeutusteoriat ovat tietoteoriassa teorioita, jotka pyrkiv\xc3\xa4t ymm\xc3\xa4rt\xc3\xa4m\xc3\xa4\xc3\xa4n v\xc3\xa4itt\xc3\xa4mien tai uskomusten oikeutusta. Oikeutuksella tarkoitetaan niit\xc3\xa4 syit\xc3\xa4, joiden vuoksi joku omaa uskomuksen; selityst\xc3\xa4, jonka vuoksi uskomus olisi tosi; tai kuvausta sille, kuinka joku katsoo tiet\xc3\xa4v\xc3\xa4ns\xc3\xa4 sen mit\xc3\xa4 tiet\xc3\xa4\xc3\xa4. Esimerkiksi jos henkil\xc3\xb6 A esitt\xc3\xa4\xc3\xa4 jonkun v\xc3\xa4itteen ja henkil\xc3\xb6 B kyseenalaistaa sen, A:n seuraava siirto olisi todenn\xc3\xa4k\xc3\xb6isesti tarjota joku t\xc3\xa4llainen oikeutus v\xc3\xa4itteelleen._NEWLINE_Yleisesti oikeuttaminen liittyy moniin asioihin: uskomuksiin, tekoihin, tunteisiin, v\xc3\xa4itteisiin, lakeihin, teorioihin jne. Tietoteoria keskittyy uskomuksiin. T\xc3\xa4m\xc3\xa4 johtuu ennen kaikkea siit\xc3\xa4, ett\xc3\xa4 perinteinen tiedon m\xc3\xa4\xc3\xa4ritelm\xc3\xa4 m\xc3\xa4\xc3\xa4rittelee tiedon olevan \xe2\x80\x9dhyvin perusteltu (oikeutettu) tosi uskomus\xe2\x80\x9d.'